Scheckter 1981-től visszavonult a sportágtól. Visszavonulása után saját vállalkozást alapított FATS Inc néven, mely katonai lőfegyver-szimulátorok építésével foglalkozott. Eladása után két fia, Tomas és Toby autóversenyzői pályafutását segítette. Tomas az Indy Racing League-ban autózott, és a 2003-as indianapolisi 500-on pole-pozícióból indulhatott. Jody Scheckter testvére, Ian néhány évig szintén szerepelt a Formula–1-ben.